kardosdrur/scandi-wiki huggingface dataset:
Billedhuggerfil

Billedhuggerfil eller billedhuggerrasp er en lille, krummet fil eller rasp, med hugning i begge ender og som i midten er forsynet med et kort skaft. Længde overalt cirka 14-30 cm. Det er usikkert hvorvidt værktøjet anvendes ud over en snæver kreds af billedskærere, men det formodes at stolemagere muligvis også har sådanne liggende.

Det er karakteristisk at billedhuggerfilen (raspen) udformes med mange forskellige profiler: runde, halvrunde, kantede eller flade.
 
Jf. Salaman har sådanne file og raspe været fabriksfremstillede, men i følge en billedskærer, der en årrække arbejdede i Paris (og derfor var præget af den franske skole – i modsætning til den tyske), har man kunnet lave en eller anden speciel form i træ eller andet materiale og aflevere den til en filehugger, som så i løbet af nogle dage havde fremstillet et stykke helt individuelt værktøj.

Hvorvidt man i dag kan få fremstillet værktøj efter model af en ønsket form vides ikke, men der kan stadig fremskaffes håndhuggede raspe til særligt brug.

Ekstern henvisning 
 Salaman, Woodworking Tools (fig. 579) 
 http://www.baskholm.dk/haandbog/haandbog.html 

Filer (værktøj)
Den mandlige husassistent

Den mandlige Husassistent er en dansk spillefilm fra 1938 instrueret af Arne Weel efter manuskript af Fleming Lynge og Svend Rindom.

Handling 
I den lille, jævne Café Firkløver er Thomas Hansen tjener. Han er en flink og elskværdig mand, der flittigt og dygtigt passer sit arbejde, og nu står han og pynter en kuvert med blomster, som han selv har købt. De er til caféens stamgæst, fødselaren Birkehøj, som Thomas Hansen gennem årene er kommet til at holde af. De to sludrer hele dagen, og da Hansen lufter for Birkehøj, at han kun mangler 10.000 kr. for at realisere sin drøm om at starte sit eget badehotel, tilbyder Birkehøj at låne Hansen pengene.

Medvirkende 
 Osvald Helmuth
 Axel Frische
 Aage Schmidt
 Karin Nellemose
 Nina Kalckar
 Erika Voigt
 Connie Meiling
 Tove Bang
 Lis Løwert
 Aage Foss

Referencer

Eksterne henvisninger 
 

Danske film fra 1938
Spillefilm fra Danmark
Hertz (flertydig)

Hertz kan henvise til flere artikler:

 hertz – en fysisk enhed der angiver svingninger per sekund
 Hertz (biludlejning) – et biludlejningsfirma
 Hertz Garveri & Skotøjsfabrik – en nedlagt dansk virksomhed, fra 1918 en del af Ballin & Hertz
 Bernhard Hertz A/S – dansk guldvarefabrik
 P. Hertz A/S – dansk guldsmedeforretning og kgl. hofjuvelerer

Personer 
 Hertz (slægter) – to danske slægter, hvoraf den ene er jødisk
 Alfred Hertz (1871-1939) – dansk fabrikant
 Arne Hertz (1916-?) – dansk trafikchef
 Bernhard Hertz (1834-1908) – dansk guldvarefabrikant
 Carl Hertz (1859-1929) – dansk grosserer
 Christian Adolph Hertz (1824-1882) – dansk musiklitterat
 Christian Ehlers Hertz (1795-1866) – dansk borgmester i Århus
 Emil C. Hertz (1879-1964) – dansk grosserer
 Finn Hertz (1918-2004) – dansk erhvervsmand
 H.C. Hertz (1915-1968) – dansk erhvervsmand
 Heinrich Hertz (1857-1894) – tysk fysiker efter hvem enheden ovenfor er opkaldt
 Helle Hertz (født 1943) – dansk skuespiller
 Henrik Hertz (1779-1870) – dansk digter og dramatiker
 Henry L. Hertz (1847-1926) – dansk præsident
 Herman Adolph Hertz (1796-1863) – dansk læge og forfatter
 Jan Hertz (født 1949) – dansk skuespiller og instruktør
 Jens Michael Hertz (biskop) (1766-1825) – dansk biskop
 Jens Michael Hertz (rektor) (1863-1954) – dansk rektor
 Jens Michael Hertz (statsadvokat) (1909-1977) – dansk statsadvokat
 Johan Hertz (1876-19??) – dansk juvelerer
 John Hertz (1906-1995) – dansk tandlæge og professor
 Lone Hertz (født 1939) – dansk skuespiller
 Martin Hertz (1849-1930) – dansk overpostmester
 Meyer Hertz (1836-1914) – dansk fabrikant
 Ole Hertz (1916-2006) – dansk vekselerer
 Peter Hertz (guldsmed) (1811-1885) – dansk guldsmed
 Peter Hertz (kunsthistoriker) (1874-1939) – dansk museumsmand
 Poul Hertz (læge) (1855-1936) – dansk læge, dr.med.
 Poul Hertz (bogtrykker) (1870-1939) – dansk bogtrykker
 Rachel Hertz (1793-1841) – dansk psykiatrisk patient
 Rolf Hertz (1868-1937) – dansk overlæge
 Ulf Hertz (1902-1985) – dansk søofficer

Se også 
 Ejnar Hertzsprung (1873-1967) – dansk kemiker og astronom
 Herman Hertzberger (født 1932) – nederlandsk arkitekt og professor
Albertina

Albertina er en statslig samling af grafik og tegnekunst i Wien. Samlingen er en af verdens største. Grundbestanden er Albert von Sachsen-Teschens (1738-1822) samling, og Albertina har stadig til huse i dennes palæ. Efter 1918 er samlingen blevet suppleret med hofbibliotekets samlinger. Bestanden på omkring en million blade har sit tyngdepunkt i europæisk tegnekunst og grafik fra 1400-tallet frem til i dag med vægt på tyske renæssancekunstnere, især Albrecht Dürer.

Eksterne henvisninger 

 www.albertina.at – museets officielle website

Kunstmuseer i Østrig
Wien
Det Kongelige Norske Videnskabers Selskab

Det Kongelige Norske Videnskabers Selskab blev stiftet i Trondheim 1760 (under navnet Det Trondhiemske Selskab) af biskop Johan Ernst Gunnerus, Gerhard Schøning og Peter Friderich Suhm. Det blev i 1767 til Det Kongelige Norske Videnskabers Selskab.

Selskabet har gennem årene finansieret en række forskningsprojekter og selskabets samlinger har dannet grundlaget for Gunnerusbiblioteket og Vitenskapsmuseet, der begge er en del af Norges teknisk-naturvitenskapelige universitet i Trondheim.

Ekstern henvisning 
 Det Kongelige Norske Videnskabers Selskab 

Videnskabsakademier
Etableret i 1760
Hexia de Trick

Hexia de Trick er en ond troldkvinde i Disney-tegneserier, hun hed oprindelig Magica Pokus. Hun blev opfundet af Carl Barks, og vi kunne første gang se hende i historien The Midas Touch fra Uncle Scrooge nr. 36; første gang i Anders And & Co: Nr. 6/63 i historien Onkel Joakim "glaserer" sin pengetank, hvor det oprindelige danske navn skulle være Magika Pokus . Ifølge Barks bor Hexia ved foden af vulkanen Vesuv (hvilket i danske oversættelser er blevet til Vesuvio, da den danske redaktion sjældent tillod brug af virkelige stednavne), hvor Joakim von And har udstationeret faste vagter til at holde øje med hende. Hun er, på trods af sit danske navn, ikke en heks og har således ikke medfødte magiske evner men må ty til magiske formularer og tryllestave.

Hexias største mål i livet er at få fingrene i Joakim von Ands første 25-øre, da hun vil smelte den om til en magisk amulet, som giver hende alverdens rigdomme. Den lader hende få magten til at lave guld bare ved at røre ved et eller andet, Hun er derfor sjældent (om nogensinde) ude efter pengene i Joakim von And pengetank og har på den vis flere gange indgået aftaler med Bjørne-banden om fælles front mod Joakim betinget af "ligelig" fordeling af rovet – de får pengene, hun får 25-øren. Hun har derudover en hjælper i sin sorte ravn Rasputin, som hun ofte har tryllet om til alverdens skabninger i sin higen efter Lykkemønten. Hendes vel nok mest anvendte våben mod Joakim er de såkaldte puff-bomber, hun altid har med i håndtasken, og som midlertidigt paralyserer og blænder fjenden.

Referencer

Eksterne henvisninger 

 
 

Anders And-figurer
Fiktive skurke
Folio

Folio (fra latin folium, blad) er et papir- og bogformat og et ark, der er foldet én gang. Størrelsen for folio er upræsis, for papirfabrikanterne laver ikke ark i samme størrelse. Ved bestemmelse af om en bog, der ikke bærer arksignatur, er i folio, er det væsentligt at se efter vandmærkets plads og linjernes retning i papiret.

En mere målbar definition af folio bruges af biblioteker og bogbindere om en bog, hvis højde er mindst 35 cm. En meget stort folio over 45 cm kaldes i almindelighed elefant-, imperial- eller storfolio.

Mindre formater
Bøger på mellem 26 og 35 cm kaldes en kvart (egentlig om et blad der er en fjerdedel af et ark), mens bøger på 25 cm og derunder er en oktav (en ottendedel). Endelig findes der også formaterne duodes (fra latin duodecim, tolv hvor arket er en tolvtedel) og sedes, hvor arket er delt i 16 blade. Hvis bogens bredde er større end højden tilføjes tvær foran betegnelserne. Tværfolio er hyppigst forekommende.

Folioformatet forkortes 2o, kvart 4o, oktav 8o og duodes 12o.

Bøger
Bogvæsen og boghåndværk
Trykke- og skrivepapir
Ud i den kolde sne

Ud i den kolde sne er en dansk film fra 1934, skrevet og instrueret af Alice O'Fredericks og Lau Lauritzen Jr.

Medvirkende
Mathilde Nielsen
Hans W. Petersen
Ib Schønberg
Gerd Gjedved
Sigurd Langberg
Ellen Jansø
Arthur Jensen
Henry Nielsen
Carl Fischer
Clara Østø
Alex Suhr
Aase Clausen

Handling 
Taxachauffør Peter Basse er en jovial og gemytlig mand, der trofast passer sin dont ved rattet og med uforstyrrelig sindsro styrer sin vogn gennem Københavns gader. En dag kører han for den stilfulde herskabstjener Johan, ansat hos den gamle enkebaronesse von Hessen. Taxachaufføren får til opgave at bringe et vigtigt brev til enkebaronessens sønnesøn. Undervejs erfarer Peter Basse, at enkebaronessen måske er ved at blive skør. Hun har i hvert fald stiftet bekendtskab med to spiritister.

Referencer

Eksterne henvisninger 
 

Spillefilm fra Danmark
Danske film fra 1934
Film instrueret af Alice O'Fredericks
Hans store aften

Hans store aften er en dansk film fra 1946, skrevet og instrueret af Svend Rindom.

Medvirkende
Sigfred Johansen
Lis Løwert
Preben Lerdorff Rye
Astrid Villaume
Albert Luther
Karin Nellemose
Vera Gebuhr
Karl Gustav Ahlefeldt
Einar Juhl
Per Buckhøj
Sigurd Langberg
Ib Schønberg
Carl Fischer
Ove Sprogøe
Buster Larsen
Lily Broberg
Helga Frier
Frits Helmuth
Henry Nielsen
Ejner Federspiel

Eksterne henvisninger 
 

Danske film fra 1946
Lilian Ellis

Lilian Stampe Ellis Lind, født Forchhammer (25. maj 1907 i Tyskland – 21. februar 1951 i København) var en dansk skuespillerinde og danserinde, datter af Olaf Forchhammer.
Hun opnåede en række engagementer i udlandet før 2. verdenskrig som danserinde og revyskuespillerinde og ved radio- og fjernsynsudsendelser og film.

Hun blev kun 43 år.

De fire talefilm hun medvirkede i er:

 Alle går rundt og forelsker sig – 1941
 Hjertets refrain - 1943
 Elly Petersen – 1944
 De kloge og vi gale'' – 1945

Eksterne links 
 
 

Skuespillere fra Danmark
Slægten Forchhammer
Norðlýsið

Norðlýsið er færøsk for nordlyset, desuden kan det betyde:
 Norderøernes ugeblad, se Norðlýsið (avis)
 Skonnerten med samme navn, se Norðlýsið (skib)

Se også 
 Nordlys (flertydig)
848

Se også 848 (tal)

Begivenheder 
 I dette år slutter kong Erik fred med frankerne, fordi der er udbrudt oprør imod ham.

Født

Dødsfald

Eksterne henvisninger 

48
Norðlýsið (avis)

Norðlýsið (dansk "nordlyset") er en uafhængig færøsk ugeavis og nyhedsinternetportal med redaktion i Klaksvík.

Avisen blev grundlagt den 16. april 1915. Den første udgave blev trykt på dansk, fordi der manglede færøske trykbogstaver i trykkeriet, da ð ikke fandtes i typografien på det daværende tidspunkt. I begyndelsen udkom den hver 14. dag, men i nutiden udkommer Norðlýsið en gang om ugen. I 2009 havde den et oplag på 6.400 og trykkes i eget trykkeri. Avisen, der er annoncefinansieret og derfor gratis, fordeles til alle husstande på Norðoyar (Nordøerne) og den nordlige del af Eysturoy. De nuværende ansatte er Jastrid Gullaksen, Oliver Joensen, John William Joensen og Hannefía Joensen.
 
I modsætning til de store aviser Dimmalætting og Sosialurin har Norðlýsið en hjemmeside, hvor alle de originale aktuelle artikler kan hentes gratis.

Redaktører 
 Símun Petur Zachariasen 1915–1936
 Hákun Djurhuus 1936–1946
 Óli Dahl 1962–1974
 Oliver Joensen 1976–2010
 Jastrid Gullaksen 2010–?
 John William Joensen ?

Símun Petur Zachariasens første leder fredag den 16.april 1915

Til Læserne

Det har længe været følt som et Savn, at vi ikke uden for Thorshavn havde et Blad, som kunde være Talsmand for vore særlige Bygdeinteresser.
Der er selvfølgelig mange som vil fremkomme med den Indvending, at vore smaa Forhold staar hindrende over for en saadan Plans Udførelse. Men under smaa Forhold er man ogsaa nødt at arbejde med smaa Midler, hvilket ogsaa her er Tilfældet.

Vi har til at begynde med anset det for nødvendigt at Bladet kun udkommer hver fjortende Dag, Men saasnart Forholdene tillader det, vil det udkomme een Gang om Ugen. Det er Hensigten, at Bladet skal udkomme dels paa Færøsk og dels paa Dansk, men foreløbig vil det kun udkomme paa Dansk, da vi endnu mangler færøske Bogstaver.

Det er ikke Hensigten at Bladet skal være et partipolitisk Organ; men vi vil gerne give Plads for Artikler (uanset fra hvilken Lejr de kommer), som kan hava Betydning saavel for vor aandelige som materielle Udvikling. Vi vil ligeledes bringe de sidste Nyheder saavel fra Omverdenen som fra vor snævre Økreds og give skildring af den øjeblikkelige Verdenssituation. Bladet vil udkomme hver anden Fredag og koster 1,80 Kr. aarlig eller 45 Øre Kvartalt.

Vi haaber at alle, der interesserer sig for Foretagendet, vil støtte det ved at tegne sig som Holder af Bladet.

Eksterne henvisninger 
 www.nordlysid.fo
 Foto af avisens nuværende ansatte 

Aviser fra Færøerne
Klaksvík
Etableret i 1915
Aviser på færøsk
Dimmalætting

Dimmalætting (dansk "daggry") er en færøsk avis med sæde i Tórshavn. Avisen var Færøernes største avis i mange år, men gik konkurs i 2013. I oktober 2014 udkommer den igen med ny ejer.

Avisen udkom fem gange om ugen i et oplag på ca. 8.500. Det svarer til, at mere end hver anden husholdning på Færøerne modtager avisen. Det første prøvenummer udkom den 8. december 1877, og den første regulær udgave den 5. januar 1878 som Amtstidene for Færøerne, mens navnet Dimmalætting var en tilføjelse, som var et nyt ord i det færøske sprog, da V.U. Hammershaimb skabte det for avisen.

Da Sambandsflokkurin blev stiftet i 1906 blev "Dimma" dets partiblad. Selvom bladet fra 1995 kalder sig upartisk, var chefredaktøren indtil 2005 samtidig i partiets hovedbestyrelse.  Indtil 1910 var avisen kun skrevet på dansk, indtil 1947 tosproget og siden mest skrevet på færøsk. Indtil 1911 kom det kun om lørdagen, siden også på onsdage. Fra 1920'erne havde det også seks i stedet for fire sider, og fra 1970 udkom avisen tre dage om ugen med otte sider eller mere. Fra 1996 udkom Dimma fem gange om ugen. De sidste år var tirsdagsudgaven gratis.

Dimmalætting havde også aktiemajoriteten i avistrykkeriet Prentmiðstøðin, hvor den konkurrerende avis Sosialurin er minoritetsejer. Prentmiðstøðin er Færøernes eneste rotationstrykkeri.

I 2013 gik Dimmalætting konkurs.

Den 10. oktober 2014 udkommer Dimmalætting igen med ny ejer. Den vil være en weekendavis. Det er sagfører Poul Hansen, som ejer Dimmalætting. Fire journalister arbejder for den nye Dimmalætting, de er: Sveinur Tróndarson, Emil L. Jacobsen, Georg L. Petersen og Leif Láadal.

Redaktører 
 1878 - 1879 Lytje Lützen exam. jur.
 1880 - 1882 Oliver Petræus Effersøe
 1882 - 1885 Louis Bergh
 1885 - 1886 H. C. Petersen
 1886 - 1889 R. C. Effersøe
 1889 - 1892 Jacob Johansen
 1892 - 1893 Oliver Petræus Effersøe
 1893 - 1894 Emil Bruun
 1894 - 1900 Enok Daniel Bærentsen
 1900 - 1901 Søren E. Müller
 1901 - 1902 Chr. Heilskov
 1902 - 1905 R. C. Effersøe
 1905 - 1918 Oluf Skaalum
 1918 - 1936 Poul Niclasen
 1936 - 1981 Georg L. Samuelsen
 1981 - 1995 Benny Samuelsen
 1995 - 2001 Beate L. Samuelsen
 1995 - 2002 Georg L. Petersen
 2002 - 2007 Ingi Samuelsen
 2007 - 2013 Árni Gregersen
 2014 - Sveinur Tróndarson

Referencer

Ekstern henvisning
Dimma.fo  (hjemmeside på færøsk)

Aviser fra Færøerne
Aviser på dansk
Aviser på færøsk
Tórshavn
Etableret i 1878
Sosialurin

Sosialurin (dansk "den sociale") er Færøernes største avis og udkommer tre gange om ugen. Som navnet antyder, har avisen været knyttet til Socialdemokratiet (Javnaðarflokkurin). I marts 2006 købte de ansatte og ledelsen to tredjedele af avisen, mens den sidste tredjedel blev købt af Føroya Tele.

Den første udgave udkom den 24. maj 1927 under titlen Føroya Social-Demokrat. Avisens første redaktør var Maurentius Viðstein. Fra 1945 indtil 1955 hed den Føroya Sosial-Demokratur. I dag har den et oplag på ca. 8.100 eksemplarer. Chefredaktør er Eirikur Lindenskov, og avisen har 10 journalister og en fotograf ansat. Den konkurrerende avis var indtil 2013 Dimmalætting. Dimmalætting, som var Færøernes ældste og største avis, gik konkurs i efteråret 2013, hvilket gjorde, at Sosialurin blev Færøernes eneste landsdækkende avis. Dimmalætting udkommer dog igen fra oktober 2014 som weekendavis.

Redaktører 

 1927 - 1927 Anton Nielsen
 1927 - 1932 M. S. Viðstein
 1932 - 1934 H. M. Jacobsen
 1934 - 1959 Petur Mohr Dam
 1934 - 1940 P. K. Mouritsen
 1949 - 1950 P. K. Mouritsen
 1950 - 1968 Villi Sørensen
 1968 - 1971 Torfinn Smith
 1972 - 1979 Vilhelm Johannesen
 1979 - 1984 Torfinn Smith
 1984 - 2010 Jan Müller
 2010 - d.d. Eirikur Lindenskov (Var redaktør fra 1998 og blev ansvarshavende redaktør i 2010)

Internetavis og papiravis 
I samarbejde med Føroya Tele drev Sosialurin indtil 2013 internetnyhedsportalen portal.fo, som var og er et meget benyttet færøsk websted. Efter at Føroya Tele solgte portal.fo til Knassar, åbnede Miðlahúsið (Sosialurin, Rás2 og in.fo) internetnyhedsportalen in.fo, som er en af de mest læste på Færøerne.

"Verdens morsomste firmanavn" 
I 2005 blev navnet Sosialurin valgt til "verdens morsomste firmanavn" i Norge. Det skyldes åbenbart endelsen -urin, som er misforståelig på andre sprog som eksempelvis dansk.

Eksterne henvisninger 
 Sosialurin.fo (hjemmeside)
 Portal.fo (Føroya Tele's internetportal med nyhederne fra Sosialurin)

Aviser fra Færøerne
Tórshavn
Etableret i 1927
Aviser på færøsk
845

Se også 845 (tal)

Begivenheder 
 Frankerne forsøger at samarbejde med abodriterne, og kong Erik (Horik) svarer straks igen ved at afbrænde Hamburg og sende Regnar Lodbrog med en hær imod Paris
 28. marts - Vikinger, formentlig under ledelse af Ragnar Lodbrog, erobrer Paris og kræver en stor løsesum

Født

Dødsfald 

45
Portal.fo

Portal.fo er Færøernes mest besøgte websted og internetavis. Før sommeren 2013 var det Sosialurin der tog sig af indholdet, mens det statslige Føroya Tele ejede webstedet. Sommeren 2013 købte IT firmaet Knassar webstedet og de har deres egen redaktion.

På portal.fo findes alle vigtige nyheder fra verden, men især Færøerne, musiknyheder, og sportnyheder. Men her finder man meget mere, f.eks. vejrudsigter, webcams, en radiolivestream ved Útvarp Føroya, en telefonbog, en fortegnelse af alle mulige færøske websteder efter kategorier, og en fortegnelse af færøske email-adresser.

Ekstern henvisning 
Portal.fo (på færøsk)

Medier fra Færøerne
Santiago Botero

Santiago Botero Echeverry (født 27. oktober 1972 i Medellín) er en tidligere professionel colombiansk cykelrytter.

Han blev professionel i 1997, hvor han blev knyttet til Kelme. Senere – i 2003 – begyndte han at køre for T-Mobile Team og er i dag med på Rock Racing-mandskabet.

I år 2000 vandt han bjergtrøjen i Tour de France og har vundet tre etaper i dette løb.

I år 2002 vandt han verdensmesterskabet i tempokørsel.

Referencer

Eksterne henvisninger 

Mandlige cykelryttere fra Colombia
Verdensmestre i enkeltstart
Personer fra Medellín
Kvinna

Kvinna (færøsk for kvinde) er Færøernes eneste kvindemagasin. Ansvarshavende chefredaktør er Lena L. Mohr, og Sansir udgiver magasinet. 

Kvinna udkom første gang den 11. november 2004, hvilket blev offentliggjort ved et arrangement på Færøernes Kunstmuseum. Den 13. november fulgte en stor kvindeaften på Hotel Føroyar med ca. 300 deltagere (udelukkende kvinder), hvoraf enkelte var kommet helt fra Danmark.

I forbindelse med den første udgave lancerede Kvinna også en musik-CD med sange af 12 berømte færøske kvindelige musikere, bl.a. Eivør Pálsdóttir, Guðrun Sólja Jacobsen og Lena Anderssen. Disse tre kvinder ("de 3 havfruer") var også de kunstnere, der medvirkede i koncerten, som Kvinna arrangerede i København den 4. juni 2005 for fuldt hus (800 mennesker) i forbindelse med H.C. Andersen-året.

Udover kvindemagasinet og arrangementer lancerede Kvinna den 11. november 2004 også sin egen hjemmeside med et meget velfungerende debatforum (kjak på færøsk), som allerede nu er Færøernes største. Op til 2.000 besøger hjemmesiden hver dag. Selvfølgelig er den ikke kun for kvinder, men de dominerer dog tydeligt. Her finder man råd og kan sige sin mening, udtrykke sig på modersmålet og ikke mindst debattere med andre færøske kvinder over hele verden.

I dag læser 41% af alle færinger over 15 år Kvinna. Magasinet udkommer 6 gange om året og har læsere på fire kontinenter. Alle, der tegner abonnement på Kvinna, får den særlige cd som gave. Denne cd kan ikke købes i butikkerne.

Se også 
Oyggjarnar, Færøernes første kvindemagasin fra 1905 til 1908 ved Helena Patursson.

Eksterne henvisninger 
kvinna.fo (på færøsk)
http://www.3havfruer.dk/havfruernes_mission.htm[ Havfruernes mission]  (oplyser at Den lille Havfrue kom egentlig fra Færøerne)

Medier fra Færøerne
George Hincapie

George Hincapie (født 29. juni 1973 i Queens, New York City) er en amerikansk tidligere professionel cykelrytter med bopæl i Greenville, South Carolina.

Han blev ofte set som hjælperytter for Lance Armstrong. Hincapie har dog også vundet sine egne vigtige løb, blandt andet Gent-Wevelgem i 2001 og Kuurne-Bruxelles-Kuurne i 2005. Hincapie tog desuden to etapesejre i Dauphiné Libere og en andenplads i Paris-Roubaix i 2005. Han bliver altid set som en favorit til sejren i Paris-Roubaix og Flandern Rundt. Det var også i 2005 han tog sin første etapesejr i Tour de France. Den 17. juli sluttede han syv sekunder foran Oscar Pereiro Sio, og dermed var sejren en realitet. Hincapie sluttede 5:03 foran favoritfeltet, der blandt andet indeholdt hans egen holdkammerat Lance Armstrong. Det var den første sejr en af Armstrongs hjælperyttere havde taget nogensinde.

Hans far, der er colombianer, introducerede ham for cykling, og hans første løbstræning foregik i New York Citys Central Park. Hincapie er gift med den tidligere runway-model og Tour de France podie-pige Melanie Simonneau, og sammen har de datteren Julia Paris, født 3. november 2004.

Han har netop stoppet sin karriere, men kørte i sin sidste sæson for BMC Racing Team.

Han har sit eget sportstøjmærke, Hincapie Sports, sammen med sin bror Richard.

Hincapie er den eneste rytter, der har været med Lance Armstrong ved hver af hans syv Tour de France-deltagelser.

Hincapie blev nummer 31 i Tour de France 2006.

I de senere år har Hincapie udvist talent for korte enkeltstarter, idet han vandt prologen ved Daupiné Liberé 2005, og tog andenplads tre gange og tredjepladsen en enkelt i prologer i 2006, og andenpladsen ved den korte enkeltstart ved Tre dage ved De Panne. Han vandt også enkeltstarten ved Eneco Tour of Benelux 2006, og blev nummer fire i to længere enkeltstarter det år.

Doping 
George Hincapie blev den 10. oktober 2012 endnu en, i en lang række af ryttere (heriblandt Levi Leipheimer og Floyd Landis) fra det tidligere US Postal-cykelhold der indrømmede doping.. Dermed var han med til at stramme grebet om de tidligere Tour-konge Lance Armstrong, da det skete samme dag som USADA frigav en rapport om dennes og US Postals dopingmisbrug.

Referencer

Eksterne henvisninger 

!

Mandlige cykelryttere fra USA
Personer fra New York
Hotel Føroyar

Hotel Føroyar i Tórshavn er med 216 senge Færøernes største hotel og sammen med Hotel Hafnia det eneste med fire stjerner i landet (siden 2004).

Hotellet blev bygget og grundlagt i 1983 som Hotel Føroyar, et par år senere skiftede det navn til Hotel Borg, da rederen Jákup Joensen (også kaldet Jákup í Lopra) købte hotellet. Hotellet var fra 1991 ejet af Smyril Line men  blev 2005 solgt til en gruppe af hotellets personale.

Hotel Føroyar er designet af de danske arkitekter Friis & Moltke.

Ved siden af hotellet findes Vallaraheimið Kerjalon, Vandrehjemmet Kerjalon.

Der fandtes et andet Hotel Føroyar, før det nye blev bygget. Det gamle lå nede i den østre havn i Tórshavn, ved Kongabrúgvin i den bygning, hvor Tryggingarsambandi Føroyar er nu. Det var ejerne af det gamle Hotel Føroyar, som lod det nye bygge. Direktør var Meinhard Jensen.

Se også 
 Restaurant Koks

Ekstern henvisning 
 Hotel Føroyar

Noter 

Virksomheder fra Færøerne
Føroyar
Bygninger, konstruktioner og anlæg i Tórshavn
Etableret i 1983